b'\n_START_ARTICLE_\nKriisinhallintalaki\n_START_SECTION_\nKysymys tasavallan presidentin ylip\xc3\xa4\xc3\xa4llikkyydest\xc3\xa4\n_START_PARAGRAPH_\nEduskunnan perustuslakivaliokunnan tulkinnan mukaan tasavallan presidentin ei tarvitse osallistua suomalaisten joukkojen l\xc3\xa4hett\xc3\xa4miseen EU-teht\xc3\xa4v\xc3\xa4\xc3\xa4n._NEWLINE_Perustuslakivaliokunnan joidenkin j\xc3\xa4senten mielest\xc3\xa4 ongelman ratkaisuksi ei olisi poikkeuslaki k\xc3\xa4ynyt. Hallitus vastasi t\xc3\xa4h\xc3\xa4n ehdottamalla perustuslain t\xc3\xa4ydennyst\xc3\xa4, miss\xc3\xa4 m\xc3\xa4\xc3\xa4ritelt\xc3\xa4isiin selv\xc3\xa4sti tasavallan presidentin asema ylip\xc3\xa4\xc3\xa4llikk\xc3\xb6n\xc3\xa4 kaikkien suomalaisjoukkojen l\xc3\xa4hett\xc3\xa4miseen toimeksiantajasta tai teht\xc3\xa4v\xc3\xa4st\xc3\xa4 riippumatta. Perustuslain muutoksen sijasta p\xc3\xa4\xc3\xa4dyttiin poikkeuslakiratkaisuun, jottei tasavallan presidentin ylip\xc3\xa4\xc3\xa4llikkyytt\xc3\xa4 tarvinnut vahvistaa valtios\xc3\xa4\xc3\xa4nt\xc3\xb6\xc3\xb6n t\xc3\xa4lt\xc3\xa4 osalta.\n_START_SECTION_\n5/6 enemmist\xc3\xb6vaatimus\n_START_PARAGRAPH_\nKriisinhallintalain s\xc3\xa4\xc3\xa4t\xc3\xa4minen tarvitsi 5/6 enemmist\xc3\xb6n, jotta se voitiin julistaa kiireelliseksi ja s\xc3\xa4\xc3\xa4t\xc3\xa4\xc3\xa4 jo saman eduskunnassa aikana 2/3 enemmist\xc3\xb6ll\xc3\xa4 siten, ett\xc3\xa4 se tulee voimaan ennen 1. tammikuuta 2007, jolloin Saksan johtaman joukon, miss\xc3\xa4 on my\xc3\xb6s hollantilaisia ja suomalaisia, p\xc3\xa4ivystysvuoro alkaa._NEWLINE_Lopullisessa \xc3\xa4\xc3\xa4nestyksess\xc3\xa4 164 kannatti lakia, yhdeks\xc3\xa4n vastusti ja kaksi \xc3\xa4\xc3\xa4nesti tyhj\xc3\xa4\xc3\xa4. Vasemmistoliiton eduskuntaryhm\xc3\xa4st\xc3\xa4 viisi edustajaa vastusti lakia ja kaksi \xc3\xa4\xc3\xa4nesti tyhj\xc3\xa4\xc3\xa4 mutta valtaosa kannatti lakia. Puolueelle oli ongelmallinen kriisinhallintalain mahdollistama suomalaisten joukkojen l\xc3\xa4hett\xc3\xa4misen ulkomaille ilman Yhdistyneiden kansakuntien mandaattia. Osittain puolueen sis\xc3\xa4isest\xc3\xa4 jakautumisesta johtuen puheenjohtaja Suvi-Anne Siimes erosi Vasemmistoliiton puheenjohtajan teht\xc3\xa4vist\xc3\xa4.\n_START_SECTION_\nKritiikki\xc3\xa4 hallitusrintaman piirist\xc3\xa4\n_START_PARAGRAPH_\nKriisinhallintalakiin liittyv\xc3\xa4t Euroopan unionin taistelujoukot saivat kritiikki\xc3\xa4 osakseen. Paavo V\xc3\xa4yrynen ei pit\xc3\xa4nyt hyv\xc3\xa4n\xc3\xa4 sit\xc3\xa4, ettei Euroopan unionilta vaadita selvityst\xc3\xa4 Euroopan unionin ulkorajojen turvaamisesta, vaan osallistutaan jopa kahteen taistelujoukkoon.\n_START_SECTION_\nValtios\xc3\xa4\xc3\xa4nt\xc3\xb6 2006 saakka\n_START_PARAGRAPH_\nEnsimm\xc3\xa4inen toisen maailmansodan j\xc3\xa4lkeen ulkomaille l\xc3\xa4htenyt suomalainen sotilasjoukko oli Suezin kriisin j\xc3\xa4lkihoitoa varten l\xc3\xa4hetetty rauhanturvajoukko 1956. Tuolloin p\xc3\xa4\xc3\xa4t\xc3\xb6s perustui tasavallan presidentti Urho Kekkosen, Karl-August Fagerholmin johtaman hallituksen ja eduskunnan p\xc3\xa4\xc3\xa4t\xc3\xb6ksin. Samaa k\xc3\xa4yt\xc3\xa4nt\xc3\xb6\xc3\xa4 noudatettiin my\xc3\xb6hemminkin.\n_START_SECTION_\nTeht\xc3\xa4vien laatu\n_START_PARAGRAPH_\nKriisinhallintalaki mahdollistaa vaativiksi rauhanturvateht\xc3\xa4viksi kutsuttuja toimintoja, mitk\xc3\xa4 voivat sis\xc3\xa4lt\xc3\xa4\xc3\xa4 rauhaanpalauttamista tai rauhaanpakottamista.'